**EVIDENČNÁ KARTA SPEVÁCKEHO ZBORU**

 (monitoring miestnej kultúry pre NOS Lučenec)

**Názov**:  **Spevácky zbor JAVOR**

**Zriaďovateľ**: Denné centrum a ZO Jednota dôchodcov v Divíne

**Rok založenia**:

Pôvodný spevokol vznikol ešte v roku 1999, v začiatkoch to bolo len ženské sexteto. Až v roku 2004 začali vystupovať ako zmiešaný zbor. Terajší názov Javor používajú od roku 2009, predtým sa volali Divinčianka.

**Meno vedúceho**:

**Zita Kozová** je organizačná vedúca.

**Vedúci od založenia**:

Prvou vedúcou a zároveň dirigentkou pri zakladaní zboru Divinčianka bola **PaedDr. Mária Fridrichová**, túto funkciu zastávala až do roku 2013. Po nej nastúpila **Martina Baračková** a zotrvala na pozícii približne dva roky, až kým sa nepresťahovala do Hlohovca. Obidve viac rokov spolupracovali ako dirigentky.

**Počet členov**:

Zloženie zboru je nasledovné: **Zita Kozová, Anna Sarvašová, Mária Čankyová, Mária Fridrichová, Zuzana Kralinská, Viera Sárová, Anna Jakubove, Emília Jakabová, Mária Majorošová, Mária Mlynárová, Elena Hrnčiarová, Anna Golianová, Edita Laššáková, Ružena Jediná, Martin Samaš, Jozef Klimo, Peter Hrnčiar, Peter Maník a Peter Kocúr.**

**Repertoár:**

Ľudové piesne, liturgické spevy a pohrebné piesne.

**Úspechy a ocenenia:**

Z úspechov a ocenení je to predovšetkým množstvo ďakovných listov, všetky si zarámovali a vystavili v priestore Denného centra Divín, napr. z Mesta Lučenec to bolo za účasť na viacerých ročníkoch regionálnych prehliadok speváckych súborov pri denných centrách seniorov.

**Účasť na významných podujatiach *(festivaly, súťaže, zahraničné zájazdy...)****:*

Zúčastnili sa výnimočného kultúrneho podujatia pod názvom **Posolstvo piesní Slovensku a svetu**, ktoré sa konalo 20. júla 2013. Vtedy presne o 12.00 naraz na vybraných miestach po celom Slovensku zazneli piesne. Členovia zboru Javor spievali na hrade Divín. Autorom a realizačným garantom bol Viliam Ján Gruska.

**Ohlasy v tlači, účinkovanie v TV, filme a rozhlase**:

Písalo sa o nich v obecných novinách Divínčan.

**Zaujímavosti:**

Rozhodne je potrebné spomenúť takúto zaujímavosť, v zbore spievajú tri sestry Zita Kozová – Anna Sarvašová – Mária Čankyová.

**Kronika:**

Vlastnú kroniku nemajú založenú, ale činnosť zboru je zaznamenaná v kronike Jednoty dôchodcov.

**Finančné prostriedky**:

Na činnosť získavajú finančný ročný príspevok od obce.

**Podujatia** (najčastejšie organizované a najviac navštevované, od I. do XII. ):

Každoročne sa zbor zúčastňuje regionálnych a okresných prehliadok seniorských speváckych súborov, ktoré organizuje Jednota dôchodcov. Naposledy to bolo na regionálnej prehliadke v Tomášovciach (21. apríla 2017). Trikrát sa prezentovali na krajských prehliadkach, dvakrát vo Zvolene a raz v Revúcej (2016).

 Spevokol pravidelne vystupuje v Divíne na adventných koncertoch, vianočných besiedkach, slávnostných bohoslužbách v kostole, ale aj na pohreboch. Mimo obce sa predstavili na Bzovských sklárskych dňoch, ale taktiež v Podrečanoch a Haliči v rámci úcty k starším.

**Priestory** na nácvik a organizovanie podujatí: Denné centrum

Nácviky mávajú jedenkrát týždenne v Dennom centre.

**Iné:**

 Okrem spevu sa členovia venujú aj iným aktivitám, ktoré prispievajú k stmeľovaniu kolektívu. Spomenieme aspoň niektoré. Z charitatívnych podujatí si v obci získali dobré meno burzy. Organizujú ich dve, veľkonočnú a vianočnú. Napečú viac druhov všelijakých dobrôt, oblátky, medovníky a opekance, tieto pripravujú dva dni a použijú až 50 kg múky. Výťažok z predaja pečiva a ručných prác venujú na kostol. V jeseň organizujú záhradkárske výstavy v priestoroch denného centra, minulý rok v rámci výstavy vyhlásili súťaž o najlepší ovocný koláč. Osvedčili sa im oddychové zájazdy, skoro každý mesiac chodia do Kováčovej a v lete do blízkych Rapoviec alebo do termálnych kúpeľov v meste Eger v Maďarsku. Veľký záujem je taktiež o poznávacie výlety, naposledy boli na Gaštanových slávnostiach v Modrom Kameni. Navštívili aj obec Horná Maríková a len preto, aby pomohli a zapojili sa do verejnej zbierky na obnovu dreveného kostolíka Ráztoka, ktorý 12. 8. 2016 zničil požiar. Páčilo sa im na pútnickej hore Butkov pri obci Ladce.

**KONTAKT:**

**Anna Sarvašová,** 0907617069,  **e-mail:** **anna.sarvasova@centrum.sk**